Pelé

Edisonas Arantesas do Nasimentas (Edison Arantes do Nascimento, labiau žinomas kaip Pelé; 1940 m. spalio 23 d. – 2022 m. gruodžio 29 d.)Mirė legendinis Brazilijos futbolininkas Pele – brazilų futbolininkas, kuris laikomas vienu geriausiu visų laikų futbolininkų.

 Biografija 
Gimė futbolininko šeimoje, šešerių metų iš tėvo bendraklubio dovanų gavo pirmąjį futbolo kamuolį, o 11 metų buvo pakviestas žaisti mėgėjų komandoje. 1956 metais penkiolikmetį Pelé treneris nuvežė į „Santos“ profesionalų klubą, su kuriuo iškart pasirašė kontraktą. Jau pirmosiose lygos rungtynėse futbolininkas įmušė 4 įvarčius, o kitame sezone tapo rezultatyviausiu lygos žaidėju. Praėjus 10 mėnesių nuo kontrakto pasirašymo, Pelė buvo pakviestas į nacionalinę rinktinę. Po sėkmingo 1958 m. pasaulio čempionato Pelė Brazilijos vyriausybės paskelbtas „nacionaline vertybe“ ir iš Santos neparduotas jokiems kitiems klubams.Pelé: Brazilian athlete, Encyclopaedia Britannica.

Iš viso „Santos“ klube per 18 metų Pelė sužaidė 1265 rungtynes ir įmušė 1124 įvarčius, 9 kartus tapo valstijos čempionu, 6 kartus Brazilijos čempionu, laimėjo 2 žemyno bei dvi tarpžemynines taures.

Nacionalinėje rinktinėje debiutavo 1957 m., būdamas šešiolikos, o po metų išvyko į pasaulio čempionatą, kur įmušė 3 įvarčius pusfinalyje į Prancūzijos vartus, o finale – dar du Švedijai. 1962 m. čempionate patyrė traumą, tačiau komanda apgynė titulą, o 1966 m. taip pat žaidė mažai dėl traumų, be to, rinktinė iškrito jau grupių etape. 1970 m. Pelė vėl nuvedė brazilus iki čempionų titulo. Iš viso, su šalies rinktine Pelė laimėjo tris pasaulio čempionatus: 1958 m. Švedijoje, 1962 m. Čilėje ir 1970 m. Meksikoje. Tai vienintelis žaidėjas, laimėjęs futbolo čempionatą tris kartus. Iš viso, pasaulio čempionatuose jis sužaidė 14 rungtynių ir įmušė 12 įvarčių.

1974 m. už 7 mln. dolerių pasirašė trejų metų kontraktą su Niujorko „Cosmos“ – amerikiečiai nusipirko legendinį brazilų futbolininką, kad išpopuliarintų futbolą savo šalyje. 1977 m. su šiuo kubu laimėjo JAV čempionatą.

Baigęs karjerą, Pelė buvo aktyvus visuomenės veikėjas. Apdovanotas aukščiausiais FIFA apdovanojimais, paskelbtas UNESCO geros valios ambasadoriumi, dirbo Brazilijos sporto reikalų ministru. Išleido autobiografijų, vaidino kelete dokumentinių ar pusiau dokumentinių filmų, kūrė muziką.

Mirė 2022 m. gruodžio 29 d. nuo storosios žarnos vėžio.

 Dalyvavimas čempionatuose 

|}

 Pasiekimai 
 Santos 
 Campeonato Brasileiro Série A: 1961, 1962, 1963, 1964, 1965, 1968 m.
 Copa Libertadores: 1962, 1963 m.
 Tarpžemyninė taurė: 1962, 1963 m.„Recopa Intercontinental 1968/69“ . Rec. Sport. Soccer Statistics Foundation. Nuoroda tikrinta 1 June 2018
 Tarpžemyninė supertaurė: 1968 m.
 San Paulo valstijos čempionatas: 1958, 1960, 1961, 1962, 1964, 1965, 1967, 1968, 1969, 1973 m.
 Rio-San Paulo turnyras: 1959, 1963, 1964, 1966 m.

 New York Cosmos 
 Soccer Bowl: 1977 m.
 Šiaurės Amerikos futbolo lyga, Atlanto konferencijos čempionatas: 1977 m.

Brazilija
 Pasaulio futbolo čempionatas: 1958, 1962, 1970 m.
 Atlanto taurė: 1960 m.
 Rokos taurė: 1957, 1963 m.
 Osvaldo Kruso taurė: 1958, 1962, 1968 m.
 Bernardo O’Higinso taurė: 1959 m.

 Asmeniniai pasiekimai
 FIFA šimtmečio futbolininkas: 2000 m. (kartu su D. Maradona)
 Pasaulio futbolo čempionato geriausias jaunasis žaidėjas: 1958 m.
 Pasaulio futbolo čempionato geriausias žaidėjas: 1970 m.
 Copa América turnyro geriausias žaidėjas ir rezultatyviausias žaidėjas: 1959 m.
 Pietų Amerikos metų futbolininkas: 1973 m.
 FIFA ordinas „Už nuoplenus“: 1984 m.
 UNESCO geros valios ambasadorius: 1993 m.
 Vilkėdamas Brazilijos nacionalinės rinktinės marškinėlius jis pasižymėjo 77 kartusMirė Brazilijos legenda Pele.

 Išnašos 

 Nuorodos 



Kategorija:Brazilijos futbolininkai